**METODICKÝ POKYN A ZÁSADY**

**pre podávanie žiadostí na rok 2019**

na podporu kultúry a športu

PRE VYPRACOVANIE ŽIADOSTÍ O POSKYTNUTIE DOTÁCIÍ

NA PODPORU KULTÚRY A ŠPORTU

**Dotácie na podporu kultúry a športu** sa z rozpočtu Nadácie Budúcnosť Svodína (ďalej len „NBS“) poskytujú na základe Nadačnej listiny Nadácie Budúcnosť Svodína.

Pri vypracovaní a predkladaní žiadosti postupujú oprávnení žiadatelia v zmysle Nadačnej listiny, ktorú nájdete na stránke **www.svodin.sk**

**Oprávnení žiadatelia**

Oprávnenými žiadateľmi sú fyzické osoby, občianske spolky, kultúrne združenia, športové kluby

**Žiadateľ musí spĺňať**

a) má sídlo alebo trvalý pobyt v obci Svodín

b) má vyrovnané všetky záväzky voči NBS a obci Svodín

c) má odovzdané vyúčtovanie predchádzajúceho obdobia (predloženie hodnoverných dokladov o preukázateľnom použití poskytnutých finančných prostriedkov a spísanú zápisnicu z vyúčtovania pre tých, čo aj žiadali v minulom roku)

Žiadateľ je oprávnený predložiť ***1 žiadosť za oblasť kultúry alebo 1 žiadosť za oblasť športu***.

**Aktuálny formulár žiadosti pre rok 2019** je zverejnený na stránke **www.svodin.sk**

**POZOR !!! Žiadosť musíte podať v písomnej forme do podateľne Obecného úradu Svodín !!!**

**Žiadosť – PÍSOMNÁ FORMA**

* **!!!** Musí mať **písomnú formu** a žiadateľ je povinný vyplniť **všetky** požadované údaje.
* **!!!** Žiadosť na kalendárny rok 2019 je potrebné predložiť **k 15. aprílu 2019 v dvoch rovnopisoch, vrátane príloh** prostredníctvom pošty alebo osobne do podateľne Obecného úradu. Pri žiadosti podanej poštou je rozhodujúci dátum uvedený na pečiatke pošty.
* **!!!** Ak žiadateľ podá viac ako 1 žiadosť, alebo žiadosť nebude v súlade s Nadačnou listinou, **všetky** žiadosti v danej oblasti tohto žiadateľa budú považované za neoprávnené a vyradené z posudzovania !!!
* **!!!** Žiadateľ uvádza v časti „Názov projektu“ jeho **krátke a výstižné** pomenovanie,

použije maximálne 10 slov – 1 žiadosť = 1 názov projektu

* **!!!** Pokiaľ žiadosť obsahuje v časti „Stručný popis projektu“ viac podujatí (všetky

podujatia, ktoré sú uvedené v  popise projektu, musia mať samostatný doklad, nie

spoločný), je potrebné ich v zmysle zmluvy **všetky** realizovať a pri vyúčtovaní doložiť dokladmi o ich realizácii. Ak žiadateľ o dotáciu nerealizoval všetky podujatia, ktoré sú uvedené v zmluve, nesplnil tak povinnosť využiť finančné prostriedky na stanovený účel a dotáciu bude povinný vrátiť.

* **!!!** Aktivity, ktoré majú spoločný jeden „Názov projektu“, a ktorými bude žiadateľ

projekt realizovať, stručne uvedie v časti „stručný popis projektu“ (ak sa jedná napr.

o celoročnú činnosť klubu).

* **!!!** Žiadosť aj prílohy musia byť podpísané (nie čiernym perom) poprípade opečiatkované oprávnenou osobou (štatutárnym zástupcom).

**Žiadosť musí byť vyhotovená v 2 origináloch!!!**

**Dotácia**

* **!!!** Dotácia môže byť poskytnutá **na projekty realizované v termíne od 01.01. do 31.12**.kalendárneho roku nasledujúceho po zverejnení výzvy. (podľa tohto termínu uvádzajte aj aktuálne názvy projektov)
* **!!!** Dotácia na schválené žiadosti sa poskytuje **aj pred realizáciou projektu. NBS poukáže schválenú výšku dotácie žiadateľovi najneskôr do 20 kalendárnych dní po posúdení žiadostí.**

**Maximálna výška dotácie** jednému žiadateľovi na jednu žiadosť nesmie prekročiť sumu 500,- €. Požadovaná výška dotácie musí byť nižšia alebo rovná ako 500,- € a nesmie byť vyššia, ako celkové náklady na projekt.

**Minimálna výška dotácie** jednému žiadateľovi na jednu žiadosť je 50,- €.

**Na poskytnutie dotácie nemá žiadateľ právny nárok.** NBS si vyhradzuje právo neposkytnúť

žiadateľovi dotáciu a rovnako si vyhradzuje právo poskytnúť žiadateľovi dotáciu v inej výške, ako bolo uvedené v žiadosti.

**Neoprávnení žiadatelia:** Politické strany, politické hnutia a ich koalície.

**Špecifikácia akceptovateľných nákladov doložených účtovnými dokladmi:**

a) prenájom priestorov na realizáciu projektu,

b) prenájom technického zabezpečenia podujatia (ozvučovacia, osvetľovacia, premietacia technika, javiskové scény a pod.),

c) propagácia a polygrafické náklady s ňou súvisiace (bulletiny, pozvánky, plagáty,

poštovné, kancelárske potreby a pod.),

d) príspevok na cestovné a prepravné náklady na autobusovú dopravu, organizovanú pre obyvateľov obce Svodín na kultúrne a športové podujatia,

e) odmena účinkujúcim v zmysle zákona č. 185/2015 Z. z. Autorský zákon v platnom znení,

g) materiálne zabezpečenie projektu a obstaranie hnuteľných vecí neinvestičného charakteru,

Náklady musia mať priamy súvis s účelom projektu. V prípade nedodržania si poskytovateľ dotácie vyhradzuje právo takto žiadané finančné prostriedky vylúčiť z rozpočtu projektu.

**Dotáciu nemožno použiť na:**

a) stravné náklady, nákup alkoholu a tabakových výrobkov,

b) honoráre pre organizátorov projektov,

c) refundáciu výdavkov uhradených v predchádzajúcom roku,

d) splácanie úverov a úrokov z poskytnutých úverov,

e) náklady, ktoré sa nedajú preukázať účtovnými dokladmi.

**Postup pri predložení žiadosti na rok 2019**

Žiadosť o poskytnutie dotácie môžu podávať oprávnení žiadatelia na projekty v oblasti kultúry a športu v predpísaných **formulároch pre rok 2019,** ktoré je možné stiahnuť z internetovej stránky www.svodin.sk, **v dvoch vyhotoveniach do 15.04.2019.**

**Kompletná žiadosť** musí mať vyplnené **všetky časti formuláru** (presnú identifikáciu žiadateľa, aktívny kontakt, popis projektu, rozpočet projektu, povinné prílohy). **Prosíme Vás, aby ste uvádzali aktuálne telefónne čísla, mailové adresy a kontakty.**

Žiadosť sa vypĺňa elektronicky (počítačom) **v slovenskom alebo v maďarskom jazyku,** vo všetkých bodoch presne, jednoznačne a zrozumiteľne.

Žiadosti musia byť **riadne podpísané a v prípade právnických osôb opatrené pečiatkou** príslušných organizácií. Pečiatka musí byť identická s názvom organizácie. (Ak nie ste držiteľompečiatky, treba to uviesť pri podpise. Nepodpisujte sa čiernym perom!)

**Žiadosť o poskytnutie dotácie je možné doručiť do 15.04.2019 prostredníctvom pošty** (rozhodujúci je dátum uvedený na pečiatke pošty) na adresu:

**Nadácia Budúcnosť Svodína**

Hlavná 1

949 54 Svodín

**alebo odovzdať osobne** v podateľni Obecného úradu Svodín v pracovných dňoch v čase od 7:30 – 12:00 a od 13:00 – 16:00, piatok len do 12:00 hod.